เป็นอีกร้านที่เห็นกันมานานแล้ว แต่ก็ไม่มีโอกาสมาทานสักที ด้วยความที่ส่วนใหญ่จะไปไหนมาไหนคนเดียว ร้านที่ทานส่วนใหญ่ก็จะเป็นร้านประเภทาหารจานเดียวซะมากกว่า
วันนี้มาทานกับเพื่อน เลยได้โอกาสมาลองดู สั่งมา 3 อย่าง
หน่อไม้ฝรั่งผัดกุ้ง รสชาติกำลังดี ติดที่ว่าน่าจะผัดนานไปนิด หรือเตาที่ใช้ไฟไม่แรง หน่อไม้ฝรั่งเลยดูเหี่ยวไปนิด กุ้งก็สุกเกิน แต่รสชาติไม่แย่นะ
ไก่ห่อใบเตย ไม่ค่อยได้เห็นเมนูนี้ในภูเก็ต เลยสั่งมาโดยไม่ต้องคิด ทำได้ถูกต้องตามสูตรเป๊ะ ใช้สะโพกไก่ (บางร้านเดี๋ยวนี้ใช้อก ซึ่งเนื้อจะแห้งมาก) ตินิดเดียวคือรสชาติน่าจะจัดกว่านี้ หวานเค็มแรงกว่านี้อีกนิด ทั้งตัวไก่และน้ำจิ้ม จะสมบูรณ์แบบมาก ๆ
เมนูสุดท้าย ห่อหมกขนมครก ติดหวานมากไปหน่อย แต่รสเครื่องแกงร้อนแรงได้ใจ ถ้าลดหวานลงนิดละก็ จะมาทานบ่อย ๆ เลยล่ะ
โดยรวมอาหารอร่อยครับ แต่เมนูมีตัวเลือกน้อยไปหน่อยสำหรับความเป็นร้านอาหาร ไว้คราวหน้าจะลองมาชิมเมนูอื่น ๆ เพิ่มเติมอีกแน่นอนครับ